Klasa: 400-04/23-01/1

Ur.broj: 2181-167-01/01-23-1

U Splitu, 30. siječnja 2023.

**Bilješke uz Financijski izvještaj od 01.01.2022 – 31.12.2022.**

Za navedeno obračunsko razdoblje škola je ostvarila ukupne prihode u iznosu od 11.062.636,83 kn, te prihode od prodaje nefinancijske imovine 3.130,00 kn. Rashodi za isto razdoblje iznose 11.030.457,38 kn.

Prihodi od Županije iznose 791.565,21 kn, a rashodi 797.246,76 kn.

Prihodi od Ministarstva iznose 10.177.723,32 kn, utrošeni su na isplatu plaća, naknada, jubilarnih nagrada, otpremnina , pomoći, isplatu razlika plaća na temelju pravomoćnih sudskih presuda, te nabavu školske lektire.

Rashodi iznose 10.139.375,45. Višak prihoda je nastao zbog doznačenih sredstava za Covid testiranja zaposlenika za 12. mjesec 2021. godine, sredstava za sudske pristojbe na temelju pravomoćnih presuda također za 2021. godinu, te 30 000 koje je škola dobila za izvedbu projekta u sklopu izvannastavnih aktivnosti osnovnih i srednjih škola koji će se odvijati u 2023. godini. Pod vodstvom prof. Olge Granić (I. gimnazija Split) i prof. Paula Shermana (Velika Britanija), grupa od 25 učenika I. gimnazije Split izvodi u Gradskom kazalištu mladih Split Shakespeareovu komediju Kroćenje goropadnice na izvornom (šekspirijanskom) engleskom jeziku uz titlove na hrvatskom jeziku.

Višak prihoda poslovanja prije provedene korekcije rezultata u 2022. godini iznosi 32.179,45 kn, a ukupni manjak prihoda od nefinancijske imovine iznosi 2.870 kn, dok iz prethodne godine imamo preneseni manjak 81.816,68 kn, pa ukupni manjak poslovanja iznosi 52.507,43 kn.

Provedena je korekcija rezultata poslovanja za 6.000 kn, iznos kapitalnih pomoći ostvarenih tijekom 2022. godine koji su utrošeni za nabavu nefinancijske imovine. Rezultat korekcije vidljiv je kroz odstupanje od iskazanih pozicija u obrascu PR-RAS i Bilanca.

Višak prihoda ostvaren je kod prihoda za posebne namjene u iznosu od 17.246,21 kn, a koji se odnosi na uplate učenika za povećane troškove obrazovanja, za koje smo dobili suglasnost od Županije, a sredstva će se trošiti kroz 2023. godinu prema Pravilniku o načinu trošenja sredstava za povećane troškove obrazovanja.

Prihodi poslovanja kod izvora donacije iznose 49.636 kn, dok rashodi iznose 59.606,22 kn.

U 2022. su prihodi ostvareni od uplata turističkih agencija za dnevnice nastavnicima za školske izlete i ekskurzije, a manjak prihoda poslovanja u iznosu od 9.970,22 kn smo financirali iz viškova prethodnih godina gdje se većina odnosi na troškove maturalne večeri za koju je škola dobila donacije u 2021. godini.

U obrascu PRRAS dolazi do velikih odstupanja na kontu 6526 ( ostali nespomenuti prihodi ) u odnosu na prethodnu godinu zbog uplata učenika za povećane troškove obrazovanja za koje je škola dobila suglasnost u 2022. godini.

Do odstupanja dolazi i na kontu 6631 gdje su evidentirane donacije od agencija za učeničke ekskurzije, a kojih nije bilo u 2021. godini zbog pandemije.

Na kontu 6362 u PRRAS-u evidentirane su kapitalne pomoći iz državnog proračuna koje je škola dobila za opremanje knjižnice obveznom lektirom.

Na kontu 6391 u PRRAS-u evidentirana su sredstva u iznosu od 5.000 kn koje je škola dobila od Centra izvrsnosti SDŽ za projekt „Opleti“.

Na kontu 239 u obrascu Bilanca evidentirana su potraživanja za bolovanja preko HZZO-a koja se refundiraju, a odnose se na bolovanja za dio 2021. te 2022. godinu, koja su ostala otvorena sukladno usklađenju s Ministarstvom.

U Bilanci nema većih odstupanja u odnosu na početno stanje.

Iznosi navedeni u obrascu RAS – funkcijski, odgovaraju ukupno iskazanim rashodima u obrascu PR- RAS .

Stanje obveza na kraju izvještajnog razdoblja iznosi 978.372,18 kn, a odnosi se na nedospjele obveze za plaću za prosinac koja dospijeva u siječnju 2023, te materijalne i financijske rashode koji dospijevaju u siječnju.

Voditeljica računovodstva : Ravnateljica:

Ina Knežević Dobrila Gotovac Stipaničev

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_